钦定古今图书集成/历象汇编/岁功典/第115卷
## 钦定古今图书集成/历象汇编/岁功典/第115卷

| 钦定古今图书集成 历象汇编 第一百十五卷 |

| |

钦定古今图书集成历象汇编岁功典

第一百十五卷目录

晨昏昼夜部杂录二

岁功典第一百十五卷

《宋史天文志》：“天柱五星，在东垣下，主建政教，一曰法
五行，主晦朔昼夜之职。明正则吉人安，阴阳调。”
《寰宇记》：“火山，梧州府城南隔江山下水深无极，山上
有火，每三五夜一见，如野烧。或言其下水中有宝珠，
光烛于上。或言南越王尉佗藏神剑于此，故腾焰如
光。”

《番禺杂记》：早潮下，晚潮上，两水相合曰“沓潮。”

《退朝录》：“京师街衢，置鼓于小楼之上，以警昏晓。太宗
时，命张公洎制坊名，列牌于楼上。”按唐马周始建议
置咚咚鼓，惟两京有之，后北都有咚咚鼓，是则京都
之制也。二纪以来，不闻街鼓之声，此后金吾之职遂
废之矣。

《益部方物略记》：“朝日莲花，色或黄或白，叶浮水上，翠
厚而泽，形如菱花差大。开则随日所在，日入辄敛，而
自藏于叶下，若葵藿倾太阳之比。”

欧公《试笔》：“夜弹琴惟石徽为佳，盖金蚌瑟瑟之类，皆
有光色，灯烛照之则炫燿，非老翁夜视所宜。白石照
之无光，惟目昏者为便。”

《洪范皇极内篇》：“昼者，明而信者也；夜者，幽而屈者也。
夜之终，昼之始也。”

《皇极经世观物内篇》：“日月星辰者，变乎寒暑昼夜者
也。”

《寒暑昼夜》者，变乎性情形体者也。

《观物外篇》：“天体数三而用四，地体数四而用三。”天克
地，地克天，而克者在地，犹昼之馀分在夜也。是以天
三而地四。天有三辰，地有四行也。然地之大，且见且
隐，其馀分之谓耶？

《昼夜之极》，不过七分。〈补注〉“《干》为昼，坤为夜”，昼夜之极，不
过六分，七者馀分也。

有地然后有二，有二然后有昼夜，二三以变，错综而
成，故《易》以二生数以十二而变，而一非数也，非数而
数以之成也。天行不急，未尝有昼夜，人居地上以为
昼夜，故以地上之数为人之用也。

天之昏晓不生物而日中生物。

离东坎西，当阴阳之半，为“春秋昼夜”之门也。

离在天而当夜，故阳中有阴也。坎在地而当昼，故“阴
中有阳”也。

《天行所以》为昼夜，〈补注〉天左旋而一日一周，所以为“昼
夜。”

“天昼夜常见”，“日见于昼，月见于夜，而半不见，星半见
于夜”，贵贱之等也。

月昼可见也，故为阳中之阴；星夜可见也，故为阴中
之阳。

《渔樵问答》：“阳行则昼见而夜伏者也，阴返则夜见而
昼伏者也。”

《涑水家仪》：“凡内外仆妾，鸡初鸣咸起栉总、盥漱衣服，
男仆洒扫听事及庭钤下苍头洒扫中庭，女仆洒扫。
堂室设椅棹，陈盥漱栉靧之具。主父主母既起，则拂
床襞衾，侍立左右，以备使令。退而具饮食，得闲则浣
濯纫缝，先公后私。及夜则复拂床展衾。当昼，内外仆
妾，惟主人之命，各从其事，以供百役。”

《图经本草》：“槐有数种，昼合夜开者，谓之守宫槐。”
《蟹谱》：“今之采捕者，于大江浦间，承峻流环纬萧而障
之，其名曰断。于陂塘小沟港处，则皆穴沮洳而居，居
人盘黑金作钩状，置之竿首自探之，夜则燃火以照，
咸附明而至焉。又济郓居人，夜则执火于水滨，纷然
而集，谓之蟹浪。”

《渑水燕谈录》：小词有“烧残绛烛泪成痕，街鼓破黄昏”
之语，或以为黄昏不当烛。已见跋解者曰：“此草庐窭
陋者之论。殊不知贵侯戚里，洞房密室，深邃窈窕，有
不待夜而张烛者矣。”

《埤雅》：“猿性静，夜啸常风月肃然。”

蛾似黄蝶而小。一种善拂灯火，夜飞谓之《飞蛾。
麋》有四目，其二夜目也，目下有窍，夜即能视。

萤夜飞，腹下有火。一名“夜光”，一名“宵烛。”

雁夜泊洲渚，令《雁奴》围而警察。

旧说萍善滋生，一夜七子。一曰萍浮于流水而不生
于止水，则一夕生九子，故谓之“九子萍”也。

《晋安海物记》曰：“鼍，宵鸣如桴鼓。”今江淮之间谓鼍鸣
为鼍鼓，亦或谓之鼍更，以其声逢逢然如鼓，而又善夜鸣，其数应更故也。

“鸾入夜而歌，凤入朝而舞”，《天胜》之也。

鹧鸪“畏霜露，早晚稀出。有时夜飞，飞则以木叶自覆
其背。”

蜂有两衙应潮，其主之所在，众蜂为之旋绕如衙。
俗云：“荷花日舒夜敛，芡花昼合宵炕”，此阴阳之异也。
俗云：“蚊有昏市。”盖蝇成市于朝，蚊成市于暮。《传》曰：“聚
蚊成雷。”谓其市之时也。

日光曰“景”，日影曰“晷”，日气曰“𬀪”，日初出曰“明”，日昕曰
“晞”，日午曰“煦”，在午曰“亭午”，在未曰“昳”，日晚曰“旰”，日将
暮曰“薄暮。”

《梦溪笔谈》：馆阁每夜轮校官一人直宿，如有故不宿，
则虚其夜，谓之豁宿。故事，豁宿不得过四，至第五日
即须入宿。遇豁宿，例于宿历名位下书“腹肚不安，免
宿。”故馆阁宿历，相传谓之“害肚历。”

麻子，海东来者最胜，大如莲实，出屯罗岛。其次上郡。
北地所出，大如大豆亦善，其馀皆下材。用时去壳。其
法：“取麻子，帛包之，沸汤中浸，候汤冷乃取，悬井中一
夜，勿令著水，明日日中曝干，就新瓦上轻挼，其壳悉
解。簸扬取肉，粒粒皆完。”

《古法》以牛革为矢服，夜卧则以为枕，取其中虚，附地
枕之，数里，内有人马声，则皆闻之，盖虚能纳声也。
麋角自生至坚，无两月之久，大者乃重二十馀斤，其
坚如石，计一昼夜须生数两。凡骨之顿成长神速，无
甚于此。

“日月星谓之三辰”者，日月星至于辰而毕见，以其所
首者名之，故皆谓之“辰。”四时所见有早晚，至辰则四
时毕见，故日加辰为晨，谓始日出之时也。

《事物纪原》：“何首乌，本曰夜合藤，昔有姓何人见其叶
夜交异于馀草，意其有灵，采服其根，老而不衰，头发
愈黑，因名曰何首乌也。”

《正蒙》：“日月相推而明生，寒暑相推而岁成。”神《易》无方
体，一阴一阳，阴阳不测，皆所谓通乎昼夜之道也。
昼夜者，天之一息乎？寒暑者，天之昼夜乎？天道春秋
分而气易，犹人一寤寐而魂交。魂交成梦，百感纷纭，
对寤而言，一身之昼夜也。气交为春，万物揉错，对秋
而言，天之昼夜也。

一、昼夜之盈虚升降，则以“海水潮汐”验之为信。〈注〉黄
瑞节曰：“一昼一夜，阴阳之气再升再降，故一日之间
潮汐皆再。”

苏轼《寄子由》诗：“寒灯相见记畴昔，夜雨何时听萧瑟。”
自注：“尝有夜雨对床之言，故云尔。”王注：“子由与先生
在怀远驿，尝读韦诗至‘那知风雨夜，复此对床眠’句，
恻然感之，乃相约早退，共为闲居之乐。其后子由与
先生彭城相会，有诗曰：‘逍遥堂后千寻木，长送中宵
风雨声。误喜对床寻旧约，不知漂泊在彭城’。”先生在
东府雨中作《示子由诗》有曰：“对床定悠悠，夜雨今萧
瑟。”盖皆感叹追旧之言也。

苏轼《跋文与可草书后》：“留意于物，往往成趣。昔人有
好草书，夜梦则见蛟蛇纠结，数年或昼日见之，草书
则工矣，而所见亦可患，与可之所见者，岂真蛇耶？抑
草书之精也？”

《随手杂录》：范文正语先懿敏曰：“每夜就寝，即窃计其
一日饮食奉养之费，及其日所为何事。苟所为称所
费，则摩腹安寝，苟不称则一夕不安眠矣。翌日求其
所以称之者。”

《孔氏杂说前鲍宣传注》：“持时夜行。”夜行，如今持更是
已；持时，如今报时是已。汉官仪：黄门持五夜：甲夜、乙
夜、丙夜、丁夜、戊夜，亦如今五更也。

《孔氏谈苑》：大理少卿杜纯云：“京东人云：‘朝霞不出门，
暮霞行千里’。”言雨后朝晴尚有雨，须得晚晴乃真晴
也。

《涪翁杂说》：“上古之人，夜则伏，常苦恙，虫食人心。故晨
兴相见，辄相问言得无恙乎。”

晁补之名缗城《所舍记》：“‘为庵，抱阳而圆之以嬉昼，倚
南窗以寄傲也，曰寄傲’；为庵，负阴而方之以休夜，鸟
倦飞而知还也，曰知还。”

《墨经》：凡荫室以静密温小为贵，昼夜不去火，然火大
则病，火暴亦病。其昼夜候火，随风日晴晦，最为难。
《唐本草》注曰：“麋角、鹿角，煮浓汁，重煎成胶。”今法取蜕
角断如寸，去皮及赤骍，以河水渍七昼夜，又一昼夜
煎之，将成，以少牛胶投之，加以龙麝。

《续明道杂志》：鸡能司晨，见于经传，以为至信，而未必
然也。某任河南寿安尉，因验尸往旁县，夜宿一村寺
中，以明日程尚远，余谓从者曰：“鸡鸣时上道。”从者曰：
“今天寒鸡懒，俟其鸣向明矣，不若见星而行。”余未之
信。明日将旦而行，鸡竟未鸣。在黄州时，或夜月出，四
邻鸡悉鸣，大抵有情之物，自不能有常而或变也。
《香谱》。近世尚奇者。作香篆。其文准十二辰。分一百刻。
凡然一昼夜已

《古杭梦游录》：“夜市除大内前后诸处，惟中瓦最胜，扑卖奇巧器皿百色物件，与日间无异，其馀坊巷市井
买卖、榷关、酒楼、歌馆，直至四鼓后方静，而五鼓朝马
将动，其有趁卖早市者，复起开张，四时皆然。”

《石林家训》：“旦起须先读书三五卷，正其用心处，然后
可及他事。暮夜见烛亦复然。若遇无事，终日不离几
案。苟能如此，一生永不会向下作下等人。如见他事，
自然不妄。”

《竹坡诗话》：暑中濒溪，与客纳凉，时夕阳在山，蝉声满
树，观二人洗马于谿中，曰：“此少陵所谓‘晚凉看洗马，
森木乱鸣蝉’者也。”此诗平日诵之，不见其工，唯当所
见处，乃始知其妙。

《避暑录话》：士大夫家祭多不同，盖五方风俗沿习，与
其家法所从来各异。近见翟公巽作《祭仪》十卷，问其
大约，谓如或祭于昏，或祭于旦，皆非是。当以鬼宿渡
河为候，而鬼宿渡河常在中夜，必使人仰瞻以俟之。
郑氏《家范》：亲宾会聚，若至十人，不许于夜间设宴。时
有小酌，亦不许至一更，昼则不拘。

《尔雅翼》：“通天犀，水犀之角也。可以破水。大雾重露之
夜，以置中庭，终不沾濡。得三寸以上，刻为鱼而御之
以入水，水常开，方三尺。”

木瓜宣城者佳，彼州种莳尤谨，遍满山谷，始实，成则
镞纸作花傅其上。重雾之夜，露诸沙上，旦曝之日，则
纸所不覆处皆红，文采如生，以充上贡。

今江夏有槐，昼开夜合者，谓之“合昏槐。”

“春来”石首，异种也。初出水能鸣，夜视有光。服其石，能
下石淋。

蝙蝠或谓之“仙鼠”，似鼠，有肉翅而黑，栖人家屋隙中，
遇夜则飞，夏夜尤甚，捕蚊蚋食之。

鼠，盗窃小虫，夜出昼匿穴，虫之黠者，其种类至多。
鸡或乙丙夜辄鸣者，俗谓之盗啼，云“行且有赦。”盖《海
中星占》云：“天鸡星动为有赦。”故后魏、北齐赦日，皆设
金鸡，揭于竿，至今犹然。亦曰：“盗啼为有火。”

鹰毛色屡变无常故寅生酉就，总号为黄。黄周作鴘，
千日成苍。

驴率以午及五更初而鸣。说者云：“音随时兴，晨夜不
默，仰契元象，俯协漏刻，应更长鸣，毫分不忒。”是其事
也。

《昼见蟢子》者，喜乐之端。《夜梦见雀》者，爵位之象。
麢羊好住山崖间，夜宿以角挂木不著地，其角多节，
蹙蹙圆绕，弯中深锐紧小，犹有挂痕。

鳢鱼圆长而斑点，有七点，作北斗之象，夜则仰首向
北而拱焉。

荆葵有一种叶纤长而多缺如锯，花小如锦葵而极
红，每以夜半开，至午则连房脱落，谓之“川蜀葵”，亦云
“朝开暮落花。”

《世范》，士大夫之家，有夜间男女群聚呼卢，至于达旦，
岂无托故而起者？试静思之。

屋之周围须令有路，可以往来，夜间遣人十数遍巡
之。善虑事者居于城郭，无甚隙地，亦为夹墙，使逻者
往来其间。若屋之内，则子弟及奴婢更迭巡警。
凡夜犬吠，盗未必至，亦是盗来探试，不可以为他而
不警。夜间遇物有声，亦不可以为鼠而不警。

夜间觉有盗，便须直言有盗，徐起逐之，盗必且窜，不
可乘暗击之，恐盗之急，以刀伤我，及误击自家之人。
若持烛见盗，击之犹庶几。若获盗，而已受拘执，自当
准法，无过殴伤。

火之所起，多从厨灶。盖厨屋多时不扫，则埃墨易得
引火。或灶中有留火，而灶前有积薪接连，亦引火之
端也，夜间最当巡视。

烘焙物色过夜，多致遗火。人家房户多有覆盖宿火，
而以衣笼罩其上，皆能致火，须常戒约。

清晨早起，昏晚早眠，可以杜绝婢仆奸盗等事。
《桂海器志》：“蛮毡出西南诸蕃，以大理者为最。蛮人昼
披夜卧，无贵贱，人有一番。”

《老学庵笔记》：前代夜五更，至黎明而终。本朝外廷及
外郡悉用此制，惟禁中未明前十刻更终，谓之“待旦。”
盖更终则上御盥栉，以俟明出御朝也。祖宗勤于政
事如此。

杜诗“夜阑更秉烛”，意谓夜已深矣，宜睡而复秉烛，以
见久客喜归之意。僧德洪妄云：更当平声读，乌有是
哉？

古所谓长夜之饮，或以为达旦，非也。薛许昌《宫词》云：
“画烛烧阑煖复迷，殿帷深密下银泥。开门欲作侵晨
散，已是明朝日向西。”此所谓长夜之饮也。

《入蜀记》：黄牛峡庙后，太白诗云：“三朝上黄牛，三暮行
太迟。三朝又三暮，不觉鬓成丝。”欧阳公云：“朝朝暮暮
见黄牛，徒使行人过此愁。山高更远望犹见，不是黄
牛滞客舟。”盖谚谓“朝见黄牛，暮见黄牛，一朝一暮，黄
牛如故。”故二公皆及之。

《山堂考索》：周髀言：天似盖笠，地法覆盆，天地各中高
外下。北极之下为天地之中，三光隐映，以为昼夜《演繁露》：“夜分五更者，以五夜更易为名也。”颜之推曰：
“五夜，谓以甲乙丙丁戊记其次也。点者，则亦下漏滴
水为名，每一更又分为五点也。”杜甫诗：“五更三点入
鹓行。”

王禹玉词云：“焚香熏熨赭黄衣，恐怕朝阳进御迟。禁
鼓六更交早直，归来还直立班时。”谓六更者，明宫鼓
五更之外，更有一更也。其实宫鼓以外间四更促为
五更，故五鼓终时，竟早于外间耳，鼓节未尝溢六也。
可谈朝时自四更时，朝士至宰执，后至大臣，自从官
及亲王驸马，皆有位次，在皇城外仗舍，谓之待漏院，
每位有翰林官给酒果以供朝臣。

王介甫见举烛，因言：“佛书有日月灯光，明佛灯光岂
足以配日月乎？”吕吉甫曰：“日昱乎昼，月昱乎夜，灯昱
乎昼夜，日月所不及，其用无差别。”

《容斋续笔》：《汉食货志》云：冬，民既入，妇人相从夜绩。女
工一月得四十五日，谓一月之中又得半夜为四十
五日也。必相从者，所以省费燎火，同巧拙而合习俗
也。《战国策》：甘茂亡秦出关，遇苏代曰：“江上之贫女，与
富人女会绩而无烛处。女相与语，欲去之。女曰：‘妾以
无烛，故常先至埽室布席，何爱馀明之照四壁者？幸’”
以赐妾。以是知三代之时，民风和厚勤朴如此，非独
女子也，男子亦然。《豳风》：“昼尔于茅，宵尔索绹。”言昼日
往取茅归，夜作绹索，以待时用也。夜者日之馀，其为
益多矣。

《容斋三笔》：唐进士入举场得用烛，故或者以为自平
旦至通宵。刘虚白有“二十年前此夜中一般灯烛一
般风”之句，及三条烛尽之说。按《旧五代史选举志》云：
长兴二年，礼部贡院奏，当司奉堂帖，夜试进士，有何
条格者。敕旨秋来赴举，备有常程，夜后为文，曾无旧
制。王道以明规是设，公事须白昼显行，其进士并令
排门，齐入就试。至闭门时，试毕，内有先了者，上历画
时，旋令先出，其入策亦须昼试。应诸科对策，并依此
例。则昼试进士，非前例也。清泰二年，贡院又请进士
试杂文，并点名入省，经宿就试。至晋开运元年，又因
礼部尚书知贡举窦正固奏：“自前考试进士，皆以三
条烛为限，并诸色举人，有怀藏书册”，不令就试，未知
于何时复有更革。《白乐天集》中《奏状》云：“进士许用书
册，兼有通宵。”但不明言入试朝暮也。

《对雨编》白乐天《步东坡》诗：“朝上东坡步，夕上东坡步。
东坡何所爱，爱此新成树。”

《朱子语录》：帝座惟在紫微者，据北极七十二度常隐
不见之中，故有“北辰”之号，而常居其所。盖天形运转，
昼夜不息，而此为之枢，如轮之毂，如硙之脐，虽欲动
而不可得，非有意于不动也。

问：“天道左旋，自西而东。日月右行则如何？”曰：“‘横渠说
日月皆是左旋’，说得好。盖天行甚健，一日一夜周天
三百六十五度四分度之一，又进过一度。日行速健，
次于天，一日一夜，周三百六十五度四分度之一，正
恰好比天进一度，则日为退一度。二日天进二度，则
日为退一度。积至三百六十五日四分日之一，则天”
所进过之度又恰周得本数，而日所退之度亦恰退
尽本数，遂与天会而成一年月行迟，一日一夜三百
六十五度四分。度之一行不尽，比天为退了十三度
有奇。进数为顺天而左，退数为逆天而右。历家以进
数难算，只以退数算之，故谓之右行。且曰：“日行迟，月
行速。”然则日行却得其正。

“昼夜运而无息”，便是阴阳之两端。其四边散出纷扰
者，便是游气以生人物之万殊，如面磨相似。其四边
只管层层散出，天地之气运转而已。只管层层生出
人物，其中有粗有细，如人物有偏有正。

天运不息，昼夜辊转，故地榷在中间。使天有一息之
停，则地须陷下。惟天运转之急，故凝结得许多查滓
在中间。地者，气之查滓也，所以道：“轻清者为天，重浊
者为地。”

《卧游录》：苏子瞻曰：“迁居江上临皋亭，甚清旷。风晨月
夕，杖履野步，酌江水饮之，想味风义，以慰孤寂。
彭城佳山水，鱼蟹争讼寂然盗贼衰少，聊可藏拙。寓
居去江无十步，风涛烟雨，晓夕百变，江南诸山在几
席，此幸未始有也。”

李白一夕乘兴踏月西入酒家，不觉人物两忘，身在
世外。

黄山谷曰：“闲居多病，人事废绝，遇风日晴暖，从门生
儿侄辈扶杖逍遥林麓山水之间，忽不知日月之成
岁。”

《异物志》：狼民与汉人交关，常夜为市，以鼻齅金，知
其好恶。

《云麓漫抄》：“王明清字仲言，有《挥麈录》。云《尘史》亦其从
祖王彦辅所撰。”则二书皆出一家，彦辅并国史中事。
《挥麈录》载“张耆既贵，尝欲置酒邀禁从，上许之。既昼
集，罗帷翠幕，稠叠围绕，继之以烛，列屋蛾眉，豪侈不

入局治事，凡人一夜不寝辄困倦，岂有两昼夜而不
觉，朝廷为之废务？殆仙子烂柯之说矣。所以《孟子》有
《尽信书》之叹。

《野客丛谈》：陈伏知道从军五更转有曰：“一更刁斗鸣，
校尉逴连城。遥闻射雕骑，悬惮将军名。二更愁未央，
高城寒夜长。试开弓学月，聊持剑比霜。三更夜警新，
横吹独吟春。强听梅花落，误忆柳园人。”似此五转，今
教坊以五更演为五曲，为街市唱。乃知有自《半夜角》
词《吹落梅花》此意亦久。

乐天《长恨歌》：“夕殿萤飞思悄然，孤灯挑尽未成眠。”岂
有兴庆宫中夜不点烛，明皇自挑灯之理。《步里客谈》
曰：“陈无己《古墨行》，谓‘睿思殿里春将半，灯火阑残歌
舞散’。自书小字答边臣，万国风烟入长筭。”“‘灯火阑残
歌舞散’，乃村镇夜深景致，睿思殿不应如是。二说甚
相类。”余谓二词正所以状宫中向夜萧索之意。使言
高烧画烛，贵则贵矣，岂复有《长恨》等意邪？观者味其
情旨，斯可矣。

欧公诗“迩来不觉三十年，岁月才如熟羊胛”，于“夹”字
韵内押用史载及《通典》骨利国事。骨利国地近扶桑，
昼长夜短，夜煮一羊脾才熟，而东方已明言其疾也。
《渔隐丛话》又引《资治通鉴》云：“煮羊脾熟，日已出矣。”所
纪与史载《通典》小异。郭次象谓羊脾至微薄，不应太
疾如此，当以“胛”为是。考《唐书骨利斡传》亦曰羊脾，又
观《唐书天文志》则曰“羊髀”，此一字三说不同，盖“脾”、“胛”、
“髀”字文相近，诸公姑存其旧，不敢必以孰为正也。然
“胛”者肩也，“髀”者，股也，二字意虽不同，为熟之时似不
相远，至“脾”则太速矣。鲁直诗亦曰：“数面欣羊脾，论《诗》
在雉膏。”羊脾字，鲁直亦尝用之，不但欧公也。

宰予昼寝，夫子讥之。寝者，寝室也。盖昼当居外，夜当
居内。宰予昼居内，未必留意于学，故夫子讥之，非谓
其昼眠也。游夫子之门，安有昼眠之理？

《会稽志》：“姜畏日而喜露，故姜棚覆以干。干亦苕之属
也。夜冷露零则干卷而姜舒，日出昼燠则干舒而荫
浓。性与他草木异，故越人种姜，必覆以干。”

萤《多则有年，夜入人室，则有客至》。

贾氏《说林》呼子先夜不卧，惟倚藜杖，闭目少顷，即谓
之睡仙。去，留其杖。子先故人陆麟宝之，谓之藜床。
《侯鲭录》：“醉花宜昼，醉雪宜夜。”

《洞天清录》：“夜深人静，月明当轩，香爇水沉，曲弹古调。”
此与羲皇何异？但须在一更后、三更前。盖初更人声
未寂，三更则人倦欲眠矣。

《上庠录》：“唐制，礼部试举人，夜以三鼓为限。本朝率用
白昼，不许继烛。”

《蠡海集·天文类》：“冬之夜半为严寒。”

《地理类潮说》：“凡日临子午，海水必起。但上半月昼为
潮，夜为汐，下半月夜为潮，昼为汐，皆月行于子午之
位也。”

《庶物类》：鸟之咮方者，趾方近于阴，故夜不眠而能飞
鸣。鸟之咮尖者，趾尖纯于阳，故夜宿而不能飞鸣。鸟
咮尖而能夜飞鸣者，色纯于阴也。若鸦颈既白而不
纯，故夜不能飞鸣也。水鸟禀于阴，是以鹳鹤夜亦飞
鸣。

飞禽皆属阳，故昼飞鸣而夜栖宿。然鸟独夜飞鸣者，
色黑属阴，从其类也；鹳鹤夜飞鸣者，水鸟含阴，从其
性也。

走兽皆属阴，故“夜动而昼伏。”然独猿猴不分昼夜者，
缘食果实，而居林栖树，兼乎阳也。牛马猪羊亦不分
昼夜者，家畜故也。野者则否。盖“气盛为动，气衰为伏。
动则健，伏则怠。”

鱼乃阴物，而得阳气多，故“腹内生脬。”是以能浮跃。鱼
目昼夜不瞑，因知其为阴物，而得阳多者也。

历数类阳为奇，阴为耦。昼属阳得奇，夜属阴得耦。奇
单，故日得一；耦拆，故“夜得二。”是以上半夜为今日，下
半夜为明日，是“夜得二”也。

《事义类》酒，因米麹相反而成，稻花昼开，麦花夜开，子
午相反之义，故酒能醉人。

《鹤林玉露》：“夜者，日之馀也，吾必继晷焉。灯必亲，薪必
燃，膏必焚，烛必秉，蜡必濡，萤必照，月必带，雪必映，光
必隙，明必借，暗则记。鸣呼，如此极矣。然而君子人曰：
‘终夜不寝，必如孔子；鸡鸣而起，必如大舜；坐以待旦，
必如周公’。然则何时而已耶？”范甯曰：“君子之为学，没
身而已矣。”

《苇航纪谈》：孔天瑞《西资诗话》云：“‘疏影横斜水清浅，暗
香浮动月黄昏’。不知和靖意偶到，为复爱其句中有
‘黄昏’二字。议诗者谓日斜黄昏，非也，此二字盖亦两
字耳。若谓日斜而诗不曰黄昏”，而曰月黄昏，亦有源
矣。余尝宿于月湖外家，其家有堂，植梅竹，月白双清，
余至，每宿于此，而花盛开，其香发于四鼓后起视月
已西沉，而月色比当午时黄而更昏，正此时已五更
矣。非独此花为然，凡有香之花皆然。薝卜古有赋“恼人惟是夜深时，栀子香浓。”非云夜浅而云夜深，亦此
意也。盖谓昼午后阴气用事，而花敛艳藏香，夜午后
阳气用事，而花敷蕊散香耳。以此知黄昏乃夜深也。
《豹隐记谈》杨诚斋诗云：“天上归来有六更。”盖内楼五
更绝，梆鼓交作，谓之虾蟆更。禁门方开，百官随入，所
谓六更者也。外方则谓之攒点。

鼠璞《西都赋》：“卫以严更之署。”注：“严更，督夜行鼓也。”此
卤簿中所谓严更警长也。严与发严及中严外办同。
唐制，日未明七刻，捶一鼓为一严。侍中奏开宫门，城
门五刻，捶二鼓为再严。侍中版奏请中严，群臣五品
以上，俱集朝堂。未明一刻，捶三鼓为三严，侍中、中书
令以下，俱诣西阁奉迎。严即严肃之义。今以办严为
“办装”，因讳而改，恐难例论。

《北苑别录》：“采茶之法，须是侵晨不可见日。晨则夜露
未晞,，茶芽肥润。见日则为阳气所薄，使芽之膏腴内
耗，至受水而不鲜明。故每日常以五更挝鼓，集群夫
于凤凰山，监采官人给一牌入山，至辰刻则复鸣锣
以聚之，恐逾时贪多务得也。”

《保生要录》：“夫人夜卧，欲自以手摩四肢胸腹十数遍，
名为干沐浴。”

药枕，药性太热则热气冲上，太冷则冷气伤脑，唯理
风平凉者，乃为得宜。蔓荆子八分甘菊花八分细辛
六分吴白芷六分芎䓖六分白术四分通草八分防
风八分槁本六分羚羊角八分犀角八分黑豆五合
石菖蒲八分，细锉成末，拌匀，以生绢囊盛之，次用碧
罗袋盛之，如枕样，置盒子中，晚来欲枕时，揭去盖，不
枕即盖之，使药气不散。枕之日久，耳中微鸣，是药抽
风之验。

《摄生要录书》云：“早出含煨生姜少许，避瘴开胃。又旦
起空腹，不宜见尸，臭气入鼻，舌白起，口臭欲免，宜饮
少酒。”

真人曰：“平旦欲起时，下床先左脚，一日无灾咎，去邪
兼辟恶。”

旦无嗔恚。暮无大醉。

有《教入广》者。朝不可虚。暮不可实。

夜行，用手掠发，则精邪不敢近。常啄齿，杀鬼邪。
夜卧，二足屈伸不并，无梦泄。

夜半之食宜戒，申酉前晚食为宜。

《采兰杂志》：逊顿国有树，花如牡丹而香，种有雌雄，必
二种并种乃生花，昼开夜合，故以“夜合”为名，又谓之
“有情树。”若各自种则无花也。

燕地有频婆，味虽平淡，夜置枕边，微有香气，即佛书
所谓“频婆花，言相思”也。

《扪虱新话》：“佛书须弥山顶名忉利天山，如腰鼓当山
腰，日月圈绕，照四天下，更为昼夜。”

《纪历撮要》“朝看天顶穿，夜看四方悬。”

“雨打五更。”“日晒水坑。”

日落西方云，明朝雨纷纷。日落云里走，雨落半夜后
一个星保夜晴。

《谈撰》：“风高者道远，风下者道近。三日三夕者，天下尽
风；二日二夕者，天下半风半雨；一日一夜者，其风行
万里。”

《袪疑录》：“鸡子日中则正，日昃则偏。”

《农桑辑要》：“北方农俗所传。春宜早晚耕，夏宜兼夜耕，
秋宜日高耕。”

牧牛每遇耕作之月，除已牧放，夜复饱饲。至五更初，
乘日未出，天气凉而用之，则力倍于常，半日可倍一
日之功。日高热喘，便令休息，勿竭其力，以致困乏。此
南方昼耕之法也。若夫北方陆地平远，牛皆夜耕，以
避昼热，夜半仍饲以刍豆，以助其力，至明耕毕则放
去。此所谓“节其作息，以养其血气”也。

凡农所种宿麦，早熟最宜早收。若候齐熟，恐被暴风
急雨所摧，必致抛费。每日至晚，即便载麦上场堆积，
用苫密覆，以防雨作。如搬载不及，即于地内苫积，天
晴乘夜载上场，即摊一二车，薄则易干。碾过一遍，翻
过又碾一遍，起鞂下场，扬子收起虽未净，直待所收
麦都碾尽，然后将未净鞂稗再碾。如此可一日一场，
“比至麦收尽，已碾讫三之一矣。”

蚕时昼夜之间，大概亦分四时，朝暮类春秋，正昼如
夏，夜深如冬，寒暄不一，虽有热火，合各斟量多少，不
宜一例。

《辍耕录》：尝至松江钟山净行庵，见笼一雄鸡，置于殿
之东檐，请问其故，寺僧云：“蓄此以司晨，盖有十馀年
矣。”时刻不爽。余窃记张公文潜《明道杂志》云：“鸡能司
晨，见于经传，以为至论”，而未必然也。或天寒鸡懒，至
将旦而未鸣，或夜月出时，邻鸡悉鸣，大抵有情之物，
自不能有常而或变也。若然，则张公之言非欤？因举
似以询其所以。僧云：“司晨之鸡必以童。若坏其天真。
岂能有常哉。”盖张公特未知此理故耳。

湖南益阳州，夜中同寝之人，无故忽自相打，每每有
之，名曰“沙魇。”土人熟此，不以为异，唯取冷水喷噀，候稍息，饮之汤，徐就醒，然犹二三日如醉。馀不知者，殊
用惊骇。

《性理会通》：唐太宗收至骨利斡，置坚昆都督府。其地
夜易晓，夜亦不甚暗，盖当地绝处，日影所射也。
《杨慎文集》：唐人进士榜必以夜书，书必以淡墨。或曰：
名第者阴注阳受，以淡墨书者，若鬼神之迹也。
《丹铅总录》：今之更点、击钲，《唐六典》皆击钟也。太史门
有典钟二百八十人，掌钟漏。《唐诗》：“促漏遥钟动静闻
夜漏五五”相递，为二十五。唐李郢诗“二十五声秋点
长”，韩退之诗“鸡三号，更五点”是也。至宋世《国祚长短
谶》，有寒在五更头之忌。宫掖及州县更漏，皆云五更
后二点，又并初更去其二以配之，首尾止二十一点，
非古也。至今不改焉。

《两夜包昼，一》重阴偶阳。

周公不以夜行而惭影，颜回不以夜浴而改容。故曰：
“不为昭昭伸节，不为冥冥隳行。”

“熢主昼，燧主夜。”
《古今谚》：“日出早，雨淋脑；日出晏，晒杀雁。”

《暖姝由笔》海早晚两潮，惟广东一潮。

《檐曝偶谈》：“江南麦花夜发故发病，江北麦花昼发故
宜人。”

《岩栖幽事》：山鸟每至五更，喧起五次，谓之“更报。”盖山
居率真漏声也。

《野记》：“鳖伏随日，朝首东向，夕首西向，其所在上有沫
水，谓之鳖津，捕者以此得之。”

销夏蔡君谟《荔枝谱》云：“福州种植最多，延施原野，洪
塘水西尢，其盛处，一家万株。城中越山，当州署之北，
郁为林麓，暑雨初霁，晚日照耀，绛囊翠叶，鲜明蔽映，
数里之间，焜如星火。”

“潮赜？”问者曰：“夏昼潮当小而能稍大，夜当大而反小。
冬昼潮当大而反小，夜当小而反大，何也？”答曰：“此乃
阴阳之气，错缪颠倒。夏当南风，以阳方助至阳，故元
气为至阳所迫而潮小。或者北风起以阴方，气从所
胜而来，阳为之辟易，故潮遂能稍大。夏夜潮宜大也，
乃与昼日同。其微者，三伏中，或阳气酷烈，融而不收，
阴不足以御之，故潮亦从而小。冬或冰雪不解，固阴
沍寒，故昼日宜大而反小。”冬当北风，以阴方助至阴，
元气为至阴所薄而潮小。或者风从南至，以阳方气
从所胜而来，阴为之辟易，故潮亦能稍大。

田家五行灯花不可剔去，至一更不谢，明日有吉事。
半夜不谢，主有连绵喜庆之事，或有远亲信物至。谚
云：“灯花今夜开，明朝喜庆来。”久阴天息灯，灯煤如炭
红，良久不过，明日，喜晴。谚云：“火留星必定晴”，久晴后
火煤便灭，主喜雨。

《鼠》“半夜前作数钱声者，主招财吉。”

日脚占晴雨。谚云：“朝有天，暮有地，主晴。”反此则雨。
黄昏鸡啼，主有天恩好事，或有减放税粮之喜。
《谚》云：“朝霞暮霞，无水煎茶，主旱。”此言久晴之霞也。“朝
霞不出巿，暮霞走千里。”此皆言雨后乍晴之霞。暮霞
若有火焰形而干红者，非但主晴，必主久旱之兆。朝
霞雨后，乍有定雨无疑，或是晴天隔夜虽无，今朝忽
有，则要看颜色断之。干红主晴，间有褐色主雨，满天
谓之霞，得过主晴，霞不过主雨。若西方有浮云稍厚，
雨当立至。

《谚》云：“明星照烂地，来朝依旧雨。”言久雨正当黄昏，卒
然雨住云开，便见满天星斗，则岂但明日有雨，当夜
亦未必晴。

谚云：“日落乌云半夜枵，明朝晒得背皮焦。”此言半天
元有黑云，日落云外，其云夜必开散，明日必甚晴也。
又云：“今夜日没乌云洞，明朝晒得背皮痛。”此言半天
上虽有云，及日没下去，都无云，而见日没如岩洞者
也。已上皆主晴，甚验。

雨后天阴，但见一两星，此夜必晴。

五更忽有雨，日中必晴，甚验。

《田家杂占》谚云：“乌云接日，明朝不如今日主雨，
夜间听九逍遥鸟叫卜风雨。”谚云：“一声风，二声雨，三
声四声断风雨。”

“天下太平，夜雨日晴”，言不妨农也。

日没返照主晴，俗名为日返坞。一曰：日没胭脂红，无
雨也，有风。或问二候相似而所主不同何也？老农云：
“返照在日没之前，胭脂红在日没之后。”

𪃮叫。谚云：“朝𪃮晴，暮𪃮阴，
麦花昼启主水。”

《草屋久雨》，菌生其上，朝出晴，暮出雨。

《杂占》：早看东南，暮看西北，空则无雨，虽有云而片色
分明，亦晴。

“夜半，天汉中有黑气相逐，黑猪渡河也。”主雨候。〈又〉黑
猪渡河一路对起，相接亘天云，俗名“合罗阵”，主雨。若
久阴之馀，或作或止，忽云遮掩，必有挂帆雨，主雨脚
将断。

夜观北斗，魁罡之间，有黑润云在畔，则当夜有雨。如北斗前有黄气者，明日黄风。若润，则当夜或明日必
大雨。

《农政全书》，东州人云：“一夜起雷，三日雨。”言雷自夜起，
必连阴。

蚯蚓俗名“曲蟮”，朝出晴，暮出雨，
“黄昏上云半夜消，黄昏消云半夜浇。”若半夜后雨止
云开，星月朗然，则必晴无疑。

凡久雨至午少止，谓之“遣昼。”在正午时遣，或可晴；午
前遣，则午后雨，不可胜。

日出早雨，日出晏晴。老农云：“此言久阴之馀，夜雨连
旦，正当天明之际，云忽一扫而卷，即日光出，所以言
早。少刻必雨。言晏者，日出之后，云晏开也，必晴。”盖日
之出入，自有定刻，实无早晏也。

栈鹅易肥法：稻子或小米、大麦，不计煮熟先用砖盖
成小屋，放鹅在内，勿令转侧，门中木棒签定，只令出
头吃食，日餧三四次，夜多与食，勿令住口。挦去尾际
毳毛，如此三日，加肥一斤。

《遵生八笺》：“夜合花二种，红纹香淡者，名百合；密色而
香浓，日开夜合者，名夜合。根皆可食。”

《本草纲目》：“风生兽，昼则踡伏不动如猬，夜则因风腾
跃甚捷，越岩过树，如鸟飞空中。人网得之，见人则如
羞而叩头乞怜之态，人挝击之，倏然死矣。以口向风，
须臾复活。”

鹅红掌，善𩰚，夜鸣应更。
笠。鸠，戴胜也，一曰鹎鵊。五更辄鸣，曰“架架格格”，至曙
乃止。滇人呼为榨油郎，亦曰铁鹦鹉，南人呼为凤凰
皂隶。古有催明之鸟名“唤起”者，即此也。

貉如狸，与獾同穴而异处，日伏夜出，捕食虫物，出则
獾随之。其性好睡，人或畜之，以竹扣醒，已而复睡，故
人好睡者谓之“貉睡。”

合欢一名“合昏”，至暮即合，故云“合昏。”

茉莉，原出波斯，移植南海，今滇广人栽莳之。弱茎繁
枝，绿叶团尖。开小白花，有千叶者、红色者、蔓生者。其
花皆夜开，芬香可爱。

《群芳谱》：“稻种浸用稻草包裹一斗，或二三斗，投于池
塘水内，缸内亦可。昼浸夜收，不用长流水，难得生芽。
若未出，用草盦之，浸三四日，微见白芽如针尖大，取
出于阴处阴干，密撒田内，候八九日秧青，放水浸之。
棉花既结，桃待桃开绒露为熟。旋熟旋摘，摊放箔上，
日曝夜露，待子粒既干，方可收贮，则绒不浥而子不
腐。”

《沤麻缚》作小束，搭房上，夜露昼晒五七日自然洁白。
若值阴雨，于屋底风道搭晾，经雨即黑。

稻花午开、暮合，开合皆于日中香甚有至七开七合
者。

《蓬窗琐事》：用藜为燃，光最明，可传火彻夜。古读书者
燃藜以此。

《滇行纪略》：“曹溪县有泉甚清，一日三潮，以辰午酉三
时水必涨满，其馀半涸。”

《芜史》：“宫中各长街设有路灯，以石为座，铜为楼，铜丝
为门壁。每日晚，内府库监灌油燃灯，以便巡行
水。”《南翰记》：“古法，凿井者先贮盆水数十，置所欲凿之
地，夜视盆中有大星异众者凿之，必得甘泉。”

《雚经》：“雚，短脚多伏，长脚多立，夜栖亦立。”

《促织志》：促织便腹赤色，以股跃，以短翼鸣，其声聒聒，
络纬是也。昼而曝斯鸣矣，夕而热斯鸣矣。鞂笼悬之，
饵以瓜之瓤，以其声名之曰“聒聒儿。”

闲中《今古录》：宋太祖建隆庚申受禅后，闻陈希夷“只
怕五更头”之语，命宫中转六更，方严鼓鸣钟。太祖之
意，恐有不轨之徒，窃发于五更之时，故终宋之世，六
更转于宫中，然后鸣钟，殊不省“庚”、“更”同音也。至理宗
景定元年，历五庚申，越十七年末，宋亡而希夷五更
头之数信矣。到元朝延祐七年庚申而至正帝生，帝
乃宋少帝赵显子，详见《稷录》。明兵入燕都遁去，当时
人只呼“庚申帝。”观《刘尚宾集》《庚申帝大事记》是也，后
方号顺帝云。由此观之，与宋祖“命转六更”之言益信，
数之不爽。

长松茹退《憨憨子》曰：“千年暗室，一灯能明；一灯之明，
微吹能冥。明暗果有常哉？如明暗有常，则能见明暗
者非常矣。知此者，可以反昼为夜，反夜为昼，而能昼
能夜者，初无昼夜也。”

脉。望真西山云：“玩《孟子》牛山木章，则知旦也，昼也、夜
也，固当循环用工，须以夜为本。盖一日之夜，乃一年
之冬，造化权舆，全在于此。凡草木归根，百虫蛰伏，阳
气潜藏，故能养其全力，至春发生。人之于夜，亦犹此
也。夜气必澄寂，然后平旦气清明。平旦清明，则昼之
应事不差，昼之应事不差，则夜气必愈澄寂。三时循”
环用工，不外“敬”之一字。

晨者，鸡鸣之时也。《洞元经》云：“举身登晨，白日升天。中
为白日，鸡初鸣为登晨。”是以存太乙混合，多用此时，

十二时；以十二时而分之，则有百刻；以百刻而细分
之，则又有六千分焉，非阴阳之数止于此也。盖阴阳
无穷尽者，愈推则愈有，姑以六千分而”为之限耳。故
以一刻言之，则得六十分。八刻六八四百八十分，亦
多二十分。盖八刻有上四刻、下四刻。上四刻如初刻
正也。有初初刻多十分焉。合二百四十分，所以十二
时一百刻，而总六千分也。

《日知录》：“日往月来，月往日来，一日之昼夜也；寒往暑
来，暑往寒来，一岁之昼夜也；小往大来，大往小来”，一
世之昼夜也。子在川上曰：“逝者如斯夫！”不舍昼夜，通
乎昼夜之道而知，则终日乾乾，与时偕行，而有以尽
乎《易》之用矣。

“《鸡栖千埘》，日之夕矣。”“牛羊下来”，君子当归之时也。至
是而不归，如之何勿思也！

君子以向晦入宴息，日之夕矣而不来，则其妇思之
矣；朝出而晚归，则其母望之矣；夜居于外，则其友吊
之矣。于《文》，日夕为逻。是以樽罍无卜夜之宾，衢路有
宵行之禁。故曰：“见星而行者，唯罪人与奔父母之丧
者乎！”至于酒德衰而酣身长夜，官邪作而昏夜乞哀，
天地之气乖，而晦明之节乱矣。

一日之中，所以分纪其时者，曰日中，曰尽日，曰日昃。
见于《易》，曰“东方未明”，曰“会朝”，曰“日之方中”，曰昏，曰夕，
曰宵。见于《诗》，曰“昧爽”，曰朝，曰“日中。”昃，见于《书》，曰“朝时”，
曰日中，曰夕时，曰“鸡初呜”，曰旦，曰“质明”，曰“大昕”，曰“晏
朝”，曰昏，曰日出，曰日侧，曰“见日”，曰“逮日。”见于《礼》。〈尔雅疏日
入后二刻半为昏〉曰：“鸡鸣，曰日中，曰昼，曰日下昃，曰日旰，曰
日入，曰夜，曰夜中”，见于《春秋传》。曰：晁曰：“薄暮，曰黄昏”，
见于《楚辞纪》。“昼则用日。”《史记项羽纪》：“项王乃西从萧
晨击汉军，而东至彭城，日中，大破汉军。”《吕后纪》：“八月
庚申旦，平阳侯窋见相国产计事。日晡时，遂击产。”《彭
越传》：“旦日日出，十馀人后，后者至日中。”《淮南王安传》：
“旦受诏，日食时上。”《汉书五行志》：“日中时，食从东北过
半，晡时复。晡时，食从西北，日下晡时复。”《武五子昌邑
王传》：“夜漏未尽一刻，以火发书其日中贺，发晡时，至
定陶。”《东方朔传》：“微行以夜漏下十刻乃出，旦明入山
下”是也。纪夜则用星。《诗》之言“三星在天，三星在隅，三
星在户”，《春秋传》之言“降娄中而旦”是也。〈周礼司寤氏以星夜分〉
不辨星，则分言其夜，曰夜中、曰夜半、曰夜乡晨是也。
分言其夜而不详，于是有五分其夜，而言甲乙丙丁、
戊者，《周礼》司寤氏“掌夜时”，注：“夜时谓夜晚早，若今甲
乙至戊。”《汉书西域传》杜钦曰：“斥候士五分夜击刁斗
自守。”《天文志》：本始元年四月壬戌甲夜，地节元年正
月戊午乙夜，六月戊戌甲夜。《三国志曹爽传》：“自甲夜
至五鼓，爽乃投刀于地。”《晋书。赵王伦传》：“期四月三日，
丙夜一筹以鼓声为应”是也。五分其夜而不详，于是
有言漏上几刻者。《五行志》：“晨漏未尽三刻，有两月重
见。”又云：“漏上四刻半，乃颇有光。”《礼仪志》：“夜漏未尽七
刻，钟鸣受贺。”《东方朔传》：“微行以夜漏上十刻迺出。”《王
尊传》：“漏上十四刻，行临到。”《外戚传》：“昼漏上十刻而崩。”
又云：“夜漏上五刻，持儿与舜会东交掖门。”自南《北史》
以上皆然，故《素问》曰：“一日一夜五分之。”《隋志》曰：“昼有
朝，有禺、有中、有晡，有夕，夜有甲乙丙丁戊。”而无十二
时之目也。唯《历书》云：“鸡三号卒，明抚十二节卒于丑。”
而下文却云“朔旦冬至正北”，又云：正北正西，正南正
东，不直言子酉午卯。《汉书五行志》言“日加辰巳”，又言
“时加未。”《翼奉传》言“日加申”，又言“时加卯。”《王莽传》：天文
郎按栻于前日时加某，莽旋席随斗柄而坐。而《吴越
春秋》亦云：“今日甲子，时加于巳。”《周髀经》亦有加卯加
酉之言。若纪事之文，无用此者。

《南齐书天文志》“始有子时、丑时、亥时。” 《北齐书南阳王绰传》有景时、午时。景时者，丙时也。

《左氏传》，卜楚丘曰：“日之数十，故有十时。”而杜元凯注
则以为十二时。虽不立十二支之目，然其曰“夜半”者，
即今之所谓子也。鸡鸣者，丑也；平旦者，寅也；日出者，
卯也；食时者，辰也；禺中者，巳也；日中者，午也；日昳者，
未也；晡时者，申也；日人者，酉也；黄昏者，戌也；人定者，
亥也。一日分为十二，始见于此。考之《史记天官书》曰：
“旦至食，食至日昳；日昳至晡，晡至下晡，下晡至日入。”
《素问·藏气法时论》有曰：“夜半曰平旦，曰日出，曰日中，
曰日昳，曰下晡。”

《王冰注》，以日昳为土王，下晡为金王。又有曰四季者，注云：“土王是今人所谓丑、辰、未、戌四时也。”

《吴越春秋》有曰：“时加日出，时加鸡鸣，时加日昳，时加
禺中。”则此十二名古有之矣。《史记。孝景纪》：“五月丙戌，
地动，其早食时复动。”《汉书。武五子广陵王胥传》，“奏酒
至鸡鸣时罢。”《王莽传》，以鸡鸣为时。《后汉书。隗嚣传》：“至
昏时遂溃围。”《齐武王传》：“至食时赐陈溃。”《耿弇传》，“人定
时步果引去。”《来歙传》，“臣夜人定后，为何人所贼伤。”《窦
武传》：“自旦至食时，兵降略尽。”《皇甫嵩传》：“夜勒兵，鸡鸣
驰赴其陈，战至晡时，大破之。”《晋书戴洋传》：“永昌元年四月庚辰禺中时，有大风起自东南折木。”《宋书符瑞
志》：延康元年九月十日黄昏时，月蚀，荧惑过人。定时，
荧惑出营室，宿羽林，皆用此十二时。